CELEX: 62010CN0624
Language: et
Date: 2010-12-21 00:00:00
Title: Kohtuasi C-624/10: 21. detsembril 2010 esitatud hagi — Euroopa Komisjon versus Prantsuse Vabariik

5.3.2011   
            
            
               ET
            
            
               Euroopa Liidu Teataja
            
            
               C 72/16
            
         21. detsembril 2010 esitatud hagi — Euroopa Komisjon versus Prantsuse Vabariik
   (Kohtuasi C-624/10)
   2011/C 72/28
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindaja: M. Afonso)
   
      Kostja: Prantsuse Vabariik
   
      Hageja nõuded
   
   
               —
            
            
               tuvastada, et kuna Prantsuse Vabariik nägi 23. juuni 2006. aasta haldusjuhendi nr 105 (3 A-9-06) IV osas ette salliva halduskäitumise, mis kaldub kõrvale käibemaksuga pöördmaksustamise alustest ja nõuab muu hulgas, et väljaspool Prantsusmaad asuv müüja või teenuseosutaja määraks endale maksuesindaja, siis on ta rikkunud käibemaksudirektiivist tulenevaid kohustusi ja eriti selle artikleid 168, 171, 193, 194, 204 ja 214;
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Komisjon väidab oma hagiavalduses, et Prantsuse õigusakt, mis kaldub kõrvale käibemaksuga pöördmaksustamise alustest, on mitmes osas Euroopa Liidu õigusega vastuolus.
   Esiteks on maksukohustuslased, kes soovivad kasutada haldusjuhendi 3 A-9-06 IV osas toodud sätet, kohustatud määrama maksuesindaja, mis ei ole kooskõlas käibemaksudirektiivi artikliga 204. Nimetatud artikkel lubab liikmesriikidel sellise kohustuse kehtestada üksnes juhul, kui maksukohustuslase asukohariigiga puudub kaudsete maksude valdkonnas vastastikust abi käsitlev kokkulepe, mis sarnaneks liidu piires ette nähtud kokkuleppega.
   Teiseks on salliva halduskäitumise eelduseks seatud ka müüja kohustus end Prantsusmaal käibemaksukohustuslasena registreerida, mis ei ole kooskõlas käibemaksudirektiivi artikli 214 lõikega 1. Nimetatud sättest tuleneb, et käibemaksukohustuslasena registreerimise kohustus ei puuduta maksukohustuslasi, kelle asukoht ei ole selle liikmesriigi territooriumil, kus nad tarnivad kaupa või osutavad teenuseid, millele laieneb pöördmaksustamise kord, mis sätestab kliendi maksustamise vastavalt käibemaksudirektiivi artiklile 194.
   Kolmandaks ja viimaseks näeb säte ette, et müüja või teenuseosutaja mahaarvatav käibemaks arvatakse maha tema ühe või mitme kliendi tasutud käibemaksust. See ei ole kooskõlas käibemaksudirektiivi artiklitega 168 ja 171, mille kohaselt mahaarvatava käibemaksu ja tasutud käibemaksu vahe hüvitamine peab toimuma iga maksukohustuslase tasandil. Selline erandnorm ei saa põhineda ka sama direktiivi artiklil 11.